રાજા ચક્રવેણ મંત્રીને આ સોનું પરત આપવા લંકાના રાજા રાવણના દરબારમાં મોકલે છે. આ જોઈ રાવણના હૃદયમાં રાજા ચક્રવેણના રાજધર્મની પ્રતીતિ થઈ. રાવણ, દૂત-મંત્રીનું રાજદરબારમાં બહુમાન કરે છે અને પ્રેમથી વિદાય આપે છે. રાવણે પણ મંત્રીને સંદેશો મોકલાવતાં કહ્યું, ‘હે દૂત ! તમારા રાજા ચક્રવેણને મારાં પ્રણામ કરજો. તેમના રાજધર્મ તથા પ્રજાનાં સેવાકાર્યોથી હું પ્રભાવિત થયો છું. આ સંસારમાં મારા જેવા અનેક રાજાઓમાં પણ આપ સદાયે પૂજાશો. ભવિષ્યમાં આપના જીવનમાંથી પ્રેરણા મેળવી અનેક રાજાઓ આ ભૂલોકમાં તેમના રાજ્યની પ્રજાની સેવા કરશે.’